Utkast oversendt styret 4/10/2026/HM						
BEREDSKAPSPLAN FOR ELLINGSTADÅSEN (UTKAST)


I utgangspunktet skal/bør alle ha egenberedskap i orden; dvs følge myndighetenes råd om hva man bør ha tilgjengelig i egen bolig. Denne planen omfatter hva beboerne kan gjøre sammen og for hverandre i en krisesituasjon. Den pålegger ingen plikter for den enkelte, men kartlegger ressurser og oppfordrer til et slikt samarbeid. 

1. Situasjonsbeskrivelse og lokale forutsetninger
Ellingstadåsen Vel og Veilag består av omlag 72 tomter, hvor fordelingen er ca. 50 % fastboende og 50 % hytter/ubygde tomter. 
· Strøm: Alle bebygde/bebodde tomter har innlagt strøm.
· Oppvarming: De fleste har vedovn (kritisk sekundærvarme ved strømbrudd).
· Nødstrøm: Svært lav dekning. Uklart hvor mange som har eget aggregat.
· Vann og avløp: Området er sårbart da de fleste har private brønner (avhengig av strøm til pumper) og ikke kommunalt avløp (private septiktanker/renseanlegg).
· Økonomi: Vellet har en god økonomi og midler kan være tilgjengelig for målrettede investeringer i felles beredskapsutstyr.

2. Risiko- og sårbarhetsanalyse (ROS)
· Kortvarig strømbrudd (< 48 timer): Vannpumper stopper umiddelbart (tomt for vann). Lys og komfyrer slukker.
· Langvarig strømbrudd (> 3 døgn): Frysebokser tiner. Ekom/mobilnett faller ut etter få timer. Ingen vannforsyning fra brønner.
· Svikt i kommunale tjenester: Søppel tiltrekker seg skadedyr. Sårbare eldre mister hjemmetjenesten.
· Blokkering av veien på grunn av trevelt

3. Tiltaksplan for kriser
Informasjon og kommunikasjon er avgjørende i kriser. Følgende organisering foreslås: 
· Styret tar initiativ til «første møte». Tilgjengelige styremedlemmer innkalles. Her besluttes om det settes krisestab, eventuell delvis krisestab. 
· Et fast møtested etableres hvis mulig. 
· Det er utarbeidet et forslag til agenda for «første møte», en huskeliste for å få best mulig oversikt og for å kunne vurdere mulige handlinger. Se vedlegg. Dette er det viktigste verktøyet krisestaben i begynnelsen av en krise.
· Etter at krisestab er opprettet kommuniseres mest mulig til beboerne på tilgjengelig vis. Presis og korrekt informasjon tidligst mulig er avgjørende.  Epost-SMS-Whatsapp-Hudd -Facebook pluss oppslagstavla er mulige kanaler. 
· Beboere som trenger bistand må i utgangspunktet selv ta kontakt med oppgitt telefonnr/oppgitte kontaktpersoner.  
· Oppsøkende virksomhet fra gruppens medlemmer vurderes ihht til type krise og krisens lengde. 
· Kontakt med kommunen. Hvor og hvordan kan gruppen informere kommunen om tilstand og behov? 


3.1 Korte kriser (Strømbrudd under 48 timer, ekstremvær o.l.)
En tilsynelatende kortvarig krise kan utvikle seg til noe mer varig/farligere. Tenk derfor alltid både nå og "worst case". 

· Sikre vannforsyning: Siden innlagt vann fra brønn krever strøm, stopper vannet med en gang. Fastboende oppfordres til alltid å ha 9 liter flaskevann per person stående. Vellet har en fellesbrønn som opereres manuelt. Det er også kommunalt vann rett over fylkesveien. Hvordan disse fungerer i en krise er uklart. Det anbefales at velet vurderer innkjøp av et mindre aggregat som kan holde en brønn i gang, i tillegg til lading av mobiler etc)
· Sjekkliste for ved og varme: De som ikke har vedovn eller har gått tom for ved, må fanges opp tidlig, og bes gi beskjed til gruppen om behov for bistand/lån av ved. 
· Veisperringer (Vindfall/Snø): Veilaget mobiliserer umiddelbart mannskap med motorsager for å rydde veien, slik at utrykningskjøretøy og beboere ikke blir sperret inne.

3.2 Langvarige kriser (Over 48 timer, bortfall av kommunale tjenester)
· Bortfall av Hjemmetjenesten / Omsorg: Styret setter opp en nabolags-omsorgsgruppe. Det gjøres en manuell kartlegging av hvilke fastboende som er avhengige av daglig kommunal hjelp. Hvis kommunens biler ikke kommer fram, fordeler friske beboere på åsen oppgaver som matlaging, fyring og tilsyn så langt vi har kyndige personer.
· Bortfall av søppeltømming: Ved langvarig stans i renovasjonen skal ingen sette ut avfall i ordinære dunker (fare for skadedyr). Det etableres et midlertidig, lukket fellesdepot på et egnet sted (f.eks. veltomta), hvor avfall pakkes dobbelt i tykke sekker. Muligheten for å skille matfall høvelig som dyremat vurderes og iverksettes av dem som har dyr. Innkjøp av tykke sekker. 
· Bortfall av vann og sanitær (septik): Siden brønnene er ute av drift, vil vannklosetter ikke kunne brukes. Enkle latriner kan ikke etableres nærmere drikkevannskilder enn 100 meter. Beboerne anbefales at lette dobesøk foregår i egen hage, mens avføring samles i tykke poser og avleveres på anvist sted. Det finnes enkle beredskapsdoer å få kjøpt.

4. Foreslåtte beredskapsinvesteringer for Vellet
Siden vellet har penger til investeringer, foreslår styret å bruke midler på følgende fellesutstyr, som lagres i vel-huset:

1. Felles beredskapsaggregat (kraftig bensin/diesel): Vellet kjøper inn ett mobilt aggregat for å drifte brønn-pumper (fellesbrønnen dersom det er teknisk mulig), samt tilby lading av nødvendig utstyr/mobiler for beboerne. 
1. Felles primuser/propanapparater og gass: Innkjøp av 2-bluss kokeapparater og gassflasker til utlån /bruk i vel-huset for de som kun har elektrisk komfyr.
2. Satellittkommunikasjon / VHF-radioer: Siden mobilnettet faller ut etter få timer, bør vellet vurdere innkjøp av en satellittelefon/Starlink eller et sett med nødradioer (VHF), (dette er veldig dyrt, kanskje heller 10 stk walkitalki)
3. Felles førstehjelpsstasjon: Plasseres i et tilgjengelig skap.

5. Mobilisering og informasjonsflyt
Dersom strøm og mobilnett forsvinner i mer enn 5 timer, møtes koordineringsgruppen og beboere klokken 09:00, 12:00 og 18:00 hver dag på Veltomta eller annet avtalt sted for utveksling av status og tildeling av oppgaver. 

Husk at enkelte oppgaver eller informasjoner tilligger politi/prest/helsevesen - prøv å skille mellom hva vi skal informere om og hva som tilhører formelle etater. – eller personlig informasjon.  

